Գոթֆրիդ Գրաֆի կառուցած երկու պանրագործարաններից մեկը Կաթնառատ գյուղում է, մյուսը՝ Մեղվահովիտում (գտնվում է Տաշիր քաղաքից 11 կմ հարավ-արեւմուտք): Գործարանի ներքնահարկում գտնվող պանրի պահման ավազանները, պահեստները, նաեւ որոշ սարքավորումներ պահպանվել են այնպես, ինչպես այն կառուցվել է 19-րդ դարի վերջին: ԽՍՀՄ տարիներին երկու պանրագործարաններն էլ աշխատել են, պանրագործ վարպետները պահպանել եւ միմյանց են փոխանցել շվեյցարական պանրի արտադրության եղանակը: